चेन्नई : कमल हासन के निवास पर लगी आग, अभिनेता घर के अंदर मौजूद थे  
कमल हासन के चेन्नई स्थित घर पर लगी आग
आग लगने के दौरान कमल घऱ पर ही मौजूद थे
वह सुरक्षित हैं इसकी जानकारी उन्होंने ट्विटर पर दी है
तमिल और हिंदी फिल्मों के लोकप्रिय चेहरे कमल हासन के चेन्नई स्थित घर में शुक्रवार रात आग लगने की खबर आई. इस दुर्घटना में कमल पूरी तरह सुरक्षित हैं. इस बारे में जानकारी कमल ने ट्विटर पर दी है. अभिनेता ने ट्वीट किया ‘मेरे स्टाफ का शुक्रिया. घर में लगी आग से बच गया. फेफड़ों में पूरी तरह धुआं भर गया है, मैं तीसरी मंजिल से नीचे उतरा. मैं सुरक्षित हूं, कोई हताहत नहीं हुआ है.’ कमल हासन ने आग लगने के कारणों का जिक्र नहीं किया.
 
Thanks to my staff. Escaped a fire at my house. Lungs full of smoke, I climbed down from the third floor. I am safe No one hurt . Goodnight
— Kamal Haasan (@ikamalhaasan) April 7, 2017  
कमल हासन के दफ्तर ने जानकारी दी है कि 'आग ग्राउंड फ्लोर पर लगी थी. वहां एक फ्रिज रखा रहता है. हमे शक है कि शॉर्ट सर्किट की वजह से आग लगी है. आग लगते ही पूरा घर धुएं से भर गया.' हालांकि दमकल विभाग के अधिकारी का कहना है कि 'आग कमल हासन के घर में नहीं, पड़ोसी के घर में लगी थी.' कमल हासन चेन्नई के ईस्ट कोस्ट रोड पर रहते हैं.टिप्पणियां
Thanks to my staff. Escaped a fire at my house. Lungs full of smoke, I climbed down from the third floor. I am safe No one hurt . Goodnight